CELEX: 52019DP0138
Language: hu
Date: 2019-03-12 00:00:00
Title: Az Európai Parlament 2019. március 12-i határozata a Parlament eljárási szabályzata 159. cikke alkalmazásának kiterjesztése a kilencedik parlamenti ciklus végéig (2019/2545(RSO))

2021.1.21.   
            
            
               HU
            
            
               Az Európai Unió Hivatalos Lapja
            
            
               C 23/171
            
         
      P8_TA(2019)0138
      A Parlament eljárási szabályzata 159. cikke alkalmazásának kiterjesztése a kilencedik parlamenti ciklus végéig
      Az Európai Parlament 2019. március 12-i határozata a Parlament eljárási szabályzata 159. cikke alkalmazásának kiterjesztése a kilencedik parlamenti ciklus végéig (2019/2545(RSO))
      (2021/C 23/30)
      
         Az Európai Parlament,
      
      
                  —
               
               
                  tekintettel az Európai Unió működéséről szóló szerződés 342. cikkére,
               
            
                  —
               
               
                  tekintettel az Európai Gazdasági Közösség által használt nyelvek meghatározásáról szóló, 1958. április 15-i 1. sz. tanácsi rendeletre (1),
               
            
                  —
               
               
                  tekintettel a 920/2005/EK (2) és az (EU, Euratom) 2015/2264 tanácsi rendeletre (3),
               
            
                  —
               
               
                  tekintettel az Elnökség által 2014. június 16-án elfogadott többnyelvűségi magatartási kódexre,
               
            
                  —
               
               
                  tekintettel a Parlament eljárási szabályzata 159. cikke alkalmazhatóságának a nyolcadik parlamenti ciklus végéig történő kiterjesztéséről szóló, 2014. február 26-i határozatára (4) és az Elnökségnek a 158. cikktől való eltérést e ciklus végéig meghosszabbító, ezt követő határozataira,
               
            
                  —
               
               
                  tekintettel eljárási szabályzata 158. és 159. cikkére,
               
            
                  A.
               
               
                  mivel a 158. cikk értelmében valamennyi parlamenti dokumentumot a hivatalos nyelveken kell elkészíteni, és minden képviselőnek jogában áll a Parlamentben az általa választott hivatalos nyelven felszólalni, a többi hivatalos nyelvre történő tolmácsolás mellett;
               
            
                  B.
               
               
                  mivel a 159. cikk értelmében a 158. cikktől való eltérés a nyolcadik parlamenti ciklus végéig lehetséges, ha és amennyiben valamely hivatalos nyelven a megfelelő intézkedések meghozatala ellenére nem áll rendelkezésre elegendő létszámú tolmács és fordító; mivel minden olyan hivatalos nyelv tekintetében, amelyre az eltérést szükségesnek ítélik, az Elnökségnek a főtitkár javaslatára és a Tanács által a Szerződések alapján a jogi aktusok megszövegezéséről elfogadott ideiglenes különös rendelkezések kellő figyelembevételével meg kell győződnie arról, hogy teljesülnek-e a feltételek, és hathavonta felül kell vizsgálnia határozatát;
               
            
                  C.
               
               
                  mivel a 920/2005/EK és az (EU, Euratom) 2015/2264 tanácsi rendelet az ír nyelvet érintő eltérés fokozatos korlátozását és – másként rendelkező egyéb tanácsi rendelet hiányában – az említett eltérés 2022. január 1-jétől való megszüntetését írja elő;
               
            
                  D.
               
               
                  mivel valamennyi megfelelő óvintézkedés ellenére a horvát, az ír és a máltai nyelvi kapacitás várhatóan nem tesz lehetővé teljes körű tolmácsolási szolgáltatást ezeken a nyelveken a kilencedik parlamenti ciklus kezdetétől;
               
            
                  E.
               
               
                  mivel a kitartó és folyamatos intézményközi erőfeszítések, valamint a jelentős előrelépés ellenére a képzett fordítók száma várhatóan még mindig annyira korlátozott lesz az ír nyelv tekintetében, hogy a belátható jövőben e nyelv tekintetében a 158. cikk szerinti teljes lefedettség nem biztosítható; mivel a 920/2005/EK és az (EU, Euratom) 2015/2264 tanácsi rendelet értelmében egyre több jogi aktust kell ír nyelvre lefordítani, ami csökkenti az egyéb parlamenti dokumentumok ezen nyelvre történő lefordításának lehetőségét;
               
            
                  F.
               
               
                  mivel a 159. cikk (4) bekezdése úgy rendelkezik, hogy az Elnökség indokolással ellátott ajánlása alapján a Parlament a parlamenti ciklus végén úgy határozhat, hogy kiterjeszti e cikk alkalmazását;
               
            
                  G.
               
               
                  mivel az előbbiek tükrében az Elnökség a 159. cikk alkalmazásának a kilencedik parlamenti ciklus végéig való kiterjesztését javasolta;
               
            
               
                  1.
               
               
                  úgy határoz, hogy a Parlament eljárási szabályzata 159. cikkének alkalmazását kiterjeszti a kilencedik parlamenti ciklus végéig;
               
            
               
                  2.
               
               
                  utasítja elnökét, hogy továbbítsa ezt az ajánlást a Tanácsnak és tájékoztatás céljából a Bizottságnak.
               
            
         (1)  HL 17., 1958.10.6., 385. o.
      
      
         (2)  A Tanács 920/2005/EK rendelete (2005. június 13.) az Európai Gazdasági Közösség által használt nyelvek meghatározásáról szóló, 1958. április 15-i 1. sz. rendelet és az Európai Atomenergia-közösség által használt nyelvek meghatározásáról szóló, 1958. április 15-i 1. sz. rendelet módosításáról, valamint az e rendeletektől való ideiglenes eltérések bevezetéséről (HL L 156., 2005.6.18., 3. o.).
      
         (3)  A Tanács (EU, Euratom) 2015/2264 rendelete (2015. december 3.) a 920/2005/EK rendelet által bevezetett, az Európai Gazdasági Közösség által használt nyelvek meghatározásáról szóló, 1958. április 15-i 1. sz. rendelettől és az Európai Atomenergia-közösség által használt nyelvek meghatározásáról szóló, 1958. április 15-i 1. sz. rendelettől való ideiglenes eltérések meghosszabbításáról és fokozatos megszüntetéséről (HL L 322., 2015.12.8., 1. o.).
      
         (4)  HL C 285., 2017.8.29., 164. o.